Elak pergerakan ke kampung halaman
KUCHING: Pesuruhjaya Polis Sarawak, Dato’ Aidi Ismail menggesa orang ramai supaya tidak berpusu-pusu balik ke kampung semasa musim perayaan yang akan datang bagi mengelakkan wabak Covid-19 daripada menular. Melalui pesanan Aidilfitri dan Gawai Dayak di laman Facebooknya kelmarin, Aidi berkata, pihak polis akan membuat sekatan jalan di seluruh negeri untuk memastikan pergerakan orang ramai kampung halaman terkawal. Beliau berkata, sekarang adalah masanya untuk orang ramai mematuhi garis panduan Perintah Kawalan Pergerakan Bersyarat (PKPB) demi keamanan dan keselamatan semua terjaga sepanjang musim perayaan ini. Aidi berkata, beliau memahami perasaan tidak dapat merayakan perayaan ini bersama keluarga tetapi ia amat perlu pada masa sekarang untuk mengelakkan penularan wabak ini. Setakat ini, Sarawak mencatat kes sifar bagi Covid-19 selama tujuh hari berturut-turut dan Samarahan telah bertukar menjadi zon hijau. Jumlah kematian setakat ini adalah 17. 
See author's posts
